**KONTRATË PËR PRAKTIKË**

Në bazë të nenit 10 dhe nenit 11 të Ligjit Nr. 03/L-212 të Punës të Republikën e Kosovës dhe akteve të brendshme të kompanisë (rregullore, statute), palët e kësaj marrëveshjeje në bazë të autorizimeve të tyre si subjekte të së drejtës dhe marrëdhënies së punës lidhin:

**KONTRATË PËR PRAKTIKË**

**Punëdhënësi**

Emri i Kompanisë: \_\_\_\_\_\_\_\_\_\_\_\_\_\_\_\_\_\_\_\_\_\_ Nr. i regjistrimit të biznesit: \_\_\_\_\_\_\_\_\_\_\_\_\_\_\_\_\_\_ Adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Përfaqësuesi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Praktikanti**

Emri dhe mbiemri: \_\_\_\_\_\_\_\_\_\_\_\_\_\_\_\_\_\_\_\_\_\_ Nr. personal i identifikimit: \_\_\_\_\_\_\_\_\_\_\_\_\_\_\_\_ Vendbanimi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Profesioni: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Nr. i xhirollogarisë bankare: \_\_\_\_\_\_\_\_\_\_\_\_\_\_\_

**Neni 1: Objekti i Kontratës**

Objekti i kësaj marrëveshjeje është ofrimi i një pozicioni praktikë për praktikantin me qëllim të fitimit të përvojës së punës në fushën përkatëse.

**Neni 2: Përshkrimi i Detyrave të Praktikës**

Detyrat dhe përgjegjësitë e praktikantit janë si vijon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. (Duke përshkruar detyrat specifike dhe përgjegjësitë)

**Neni 3: Vlefshmëria e Marrëveshjes**

Kjo marrëveshje do të jetë e vlefshme për një periudhë të caktuar prej \_\_\_\_\_\_\_\_ (shkruani periudhën). Data e fillimit të praktikës: \_\_\_\_\_\_\_\_\_\_\_\_\_\_\_\_\_\_\_\_\_\_\_ Data e përfundimit të praktikës: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Neni 4: Orari dhe Vendi i Praktikës**

Numri i orëve të punës në javë: \_\_\_ orë Orari i punës: \_\_ - \_\_ Pushimi gjatë orarit të punës: \_\_\_\_\_\_\_\_\_\_\_\_\_\_\_\_\_ Vendi i praktikës: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Neni 5: Kompensimi**

Praktikanti do të marrë një kompensim prej \_\_\_\_\_\_ EUR në muaj. (nëse aplikohet) Përfitime të tjera (nëse aplikohet): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Neni 6: Pushimi dhe Leja**

Praktikanti ka të drejtë për pushim të paguar prej \_\_\_\_\_ ditësh gjatë periudhës së praktikës. Leja do të akordohet me pëlqimin e Punëdhënësit.

**Neni 7: Asnjë Garanci për Punësim të Ardhshëm** Kjo marrëveshje nuk përbën dhe nuk garanton asnjë punësim të ardhshëm për Praktikantin nga Punëdhënësi. Pas përfundimit të periudhës së praktikës, Praktikanti nuk do të ketë të drejtën e vazhdimit të marrëdhënies së punës me Punëdhënësin përveçse nëse palët bien dakord për ndryshe.

**Neni 8: Pronësia Intelektuale**

Çdo material, përfshirë por jo kufizuar në dokumente, raporte, projekte, programe kompjuterike dhe dizajne, i krijuar nga praktikanti gjatë periudhës së praktikës, do të jetë pronë e Punëdhënësit. Praktikanti heq dorë nga çdo e drejtë e pronësisë intelektuale mbi materialet e krijuara gjatë praktikës.

**Neni 9: Konfidencialiteti**

Praktikanti pranon të ruajë konfidencialitetin e çdo informacioni të ndjeshëm të Punëdhënësit të marrë gjatë periudhës së praktikës. Praktikanti nuk do të zbulojë asnjë informacion të tillë palëve të treta pa pëlqimin me shkrim të Punëdhënësit. Ky detyrim për konfidencialitet do të mbetet në fuqi edhe pas përfundimit të kësaj marrëveshjeje për një periudhë prej \_\_\_\_\_\_ vitesh. Praktikanti do të marrë të gjitha masat e arsyeshme për të mbrojtur dhe ruajtur informacionin konfidencial nga zbulimi i paautorizuar ose përdorimi i paautorizuar.

**Neni 10: Përfundimi i Marrëveshjes**

Kjo marrëveshje mund të përfundojë nga secila palë me një njoftim me shkrim prej \_\_\_\_\_ ditësh. Në rast të shkeljes së rëndë të kushteve të kësaj marrëveshjeje nga Praktikanti, Punëdhënësi ka të drejtë të përfundojë marrëveshjen pa njoftim paraprak. Pas përfundimit të marrëveshjes, Praktikanti do të kthejë të gjitha materialet dhe dokumentet e Punëdhënësit brenda \_\_\_\_ ditësh.

**Neni 11: Zgjidhja e Kontesteve**

Çdo mosmarrëveshje, mospajtim ose pretendim që del nga apo në lidhje me këtë marrëveshje, palët pajtohen që fillimisht të provojnë ta zgjidhin me mirëkuptim. Nëse përkundër përkushtimit dhe vullnetit të mirë të dy palëve nuk arrihet marrëveshje, atëherë palët kontraktuese e pranojnë kompetencën e Gjykatës Themelore në \_\_\_\_\_\_\_.

**Neni 12: Ligji i Aplikueshëm**

Ligji i Punës Nr. 03/L-212 dhe aktet tjera nën-ligjore të cilat rrjedhin nga aty si dhe të gjitha ligjet tjera të aplikueshme që janë të zbatueshme në lidhje me interpretimin e kësaj marrëveshjeje.

**Neni 13: Forca Madhore**

Asnjëra palë nuk do të mbahet përgjegjëse për dështimin në përmbushjen e detyrimeve të kësaj marrëveshjeje nëse dështimi është shkaktuar nga forca madhore, përfshirë por jo kufizuar në katastrofa natyrore, luftëra, trazira civile, ose ndonjë ngjarje tjetër që është përtej kontrollit të palëve. Pala që ndikohet nga forca madhore duhet të njoftojë palën tjetër brenda një kohe të arsyeshme dhe të marrë të gjitha masat e mundshme për të minimizuar pasojat.

**Neni 14: Ndryshimet dhe Shtesat**

Çdo ndryshim ose shtesë e kësaj marrëveshjeje duhet të bëhet me shkrim dhe të nënshkruhet nga të dyja palët. Ndryshimet ose shtesat verbale nuk do të jenë të vlefshme dhe të zbatueshme.

**Neni 15: Dispozitat e Fundit** Kjo marrëveshje përbëhet nga \_\_\_\_\_\_ faqe dhe është hartuar në dy kopje, nga një për secilën palë. Palët bien dakord që nënshkrimi i kësaj marrëveshjeje të bëhet me dorë ose elektronikisht.

**Nënshkrimet:**

Për Punëdhënësin: \_\_\_\_\_\_\_\_\_\_\_\_\_\_\_ Për Praktikantin: \_\_\_\_\_\_\_\_\_\_\_\_\_\_\_ (Emri dhe Nënshkrimi) (Emri dhe Nënshkrimi)

Data: \_\_\_\_\_\_\_\_\_\_\_\_\_ Data: \_\_\_\_\_\_\_\_\_\_\_\_\_\_